=== Rejsekortet ===
[[Fil:Trianglen Station 03.jpg|thumb|Rejsekortstandere på metrostation.]]
[[Fil:Klippekortautomater og rejsekortstandere på Østerport Station.jpg|thumb|I nogle år kunne klippekortautomater og rejsekortstandere ses side om side på stationer.]]
En ting, der kom til at få meget opmærksomhed i Movias første år, var indførelsen af det elektroniske plastikkort [[Rejsekortet]].<ref name="Jernbanen 2/2008">''Rejsekortet'' af Erik B. Jonsen. Jernbanen 2/2008, s. 14.</ref><ref name="Jernbanen 6/2009">''Rejsekortet'' af Erik B. Jonsen. Jernbanen 6/2009, s. 15.</ref> Det var tænkt som en moderne og fleksibelt system, der skulle erstatte klippekort og periodekort. Det skulle kunne bruges uanset hvor og hvor langt der rejstes, systemet skulle selv sørge for beregning af prisen, og der skulle være en automatisk betalingsaftale tilknyttet. For trafikselskaberne ville det give data til brug for planlægning, markedsføring og fordeling af indtægter. Selve rejsekortene kunne være personlige eller anonyme. De skulle tjekkes ind ved en kortlæser ved rejsens start i bussen eller på stationen, ved omstigning og endelig tjekkes ud ved rejsens slut. Takstsystemet kunne være med zoner som hidtil eller punkt-til-punkt.<ref name="Jernbanen 3/2002">''Rejsekortet'' af Erik B. Jonsen. Jernbanen 3/2002, s. 12.</ref>
Historie Foreninger Organisationer